Wy nageschreuen Knute Pose van wapen, howetman opp Tawesthus, Nyels Myckelsson oppe Wyborch vnd Oleffesborch, borgermestere vnd rat der stat Wyborch bekennen mit dussen open breue, dat dusse beschedelike man Dyrick Vux (?) was vor vns vor deme sitende stole des rades to Wyborch vor geschreuen vnd hefft vns laten sen vnde ouer lesen estwelke breue vntosneden vnd vnvtgedellyget vnd hefft guder mans jngesegel dar, woe de dar synt, jn aller hande mate vnvordorwen so ludende van warden to warden so dusse besegelde breff lut vnd jn helt etc. To merer tuchnisse vnd warheit hebben wy Knute Posse, Nyels Myckelsson laten druken vnse jn gesegel myt der stat van Wyborch jngesegel nedden an dussen breff, de gegeuen vnd geschreuen is jn Wyborch* na Godes gebort mcccc vnd jn deme lxxxvj jare, des frydages na sunte Ambrosy. Dyt is de vtscryfft van den besegelden breuen; den latet myt den anderen breuen vor dan gan, dat js myn beger.